CELEX: 32019R0261
Language: bg
Date: 2019-02-14 00:00:00
Title: Регламент за изпълнение (ЕС) 2019/261 на Комисията от 14 февруари 2019 година за изменение на Регламент за изпълнение (ЕС) 2018/140 за налагане на окончателно антидъмпингово мито и окончателно събиране на наложеното временно мито върху вноса на някои чугунени изделия с произход от Китайската народна република и за прекратяване на разследването относно вноса на някои чугунени изделия с произход от Индия

15.2.2019   
               
               
                  BG
               
               
                  Официален вестник на Европейския съюз
               
               
                  L 44/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/261 НА КОМИСИЯТА
         от 14 февруари 2019 година
         за изменение на Регламент за изпълнение (ЕС) 2018/140 за налагане на окончателно антидъмпингово мито и окончателно събиране на наложеното временно мито върху вноса на някои чугунени изделия с произход от Китайската народна република и за прекратяване на разследването относно вноса на някои чугунени изделия с произход от Индия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 9, параграф 4 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2018/140 (2) Комисията наложи окончателно антидъмпингово мито със ставка от 15,5 % до 38,1 % върху вноса на някои изделия от чугун с пластинчат графит (сив чугун) или от сферографитен чугун (известен също като пластичен чугун) и части от тях, класирани в кодове по Комбинираната номенклатура (КН) ex 7325 10 00 (код по ТАРИК 7325100031) и ex 7325 99 10 (код по ТАРИК 7325991051), с произход от Китайската народна република.
                  
               
                     (2)
                  
                  
                     С решение от 12 юли 2018 г. по съединени дела C-397/17 и C-398/17 — Profit Europe (3), Съдът постанови, че КН трябва да се тълкува в смисъл, че отлетите принадлежности за тръбопроводи от чугун със сфероидален графит трябва да бъдат класирани в остатъчната подпозиция 7307 19 90 като други отлети принадлежности, вместо в подпозиция 7307 11 10 като принадлежности за тръбопроводи от нековък чугун или в подпозиция 7307 19 10 от КН — като принадлежности за тръбопроводи от ковък чугун.
                  
               
                     (3)
                  
                  
                     Двете тарифни позиции — 7325 и 7307, имат почти идентична структура и се отнасят до едни и същи материали. Поради това беше счетено за целесъобразно констатацията на Съда да се отрази и в класирането на артикулите, попадащи в позиция 7325.
                  
               
                     (4)
                  
                  
                     В Регламент за изпълнение (ЕС) 2018/140 по отношение на някои изделия от сферографитен чугун (известен също като пластичен чугун) продължава да се използва класирането им в код по КН 7325 99 10 като други изделия от ковък чугун.
                  
               
                     (5)
                  
                  
                     Поради това код по КН ех 7325 99 10 (код по ТАРИК 7325991051) следва да бъде заменен с код по КН ех 7325 99 90 (код по ТАРИК 7325999080) в кодовете, изброени в Регламент за изпълнение (ЕС) 2018/140, по отношение на стоките, чийто внос е обект на окончателно антидъмпингово мито.
                  
               
                     (6)
                  
                  
                     За да се гарантира ефективното събиране на наложените антидъмпингови мита, Регламент за изпълнение (ЕС) 2018/140 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 1, параграф 1 от Регламент за изпълнение (ЕС) 2018/140 се заменя със следното:
            
               
                  „1.   Налага се окончателно антидъмпингово мито върху вноса на някои изделия от чугун с пластинчат графит (сив чугун) или от сферографитен чугун (известен също като пластичен чугун) и части от тях, класирани понастоящем в кодове по КН ex 7325 10 00 (код по ТАРИК 7325100031) и ex 7325 99 90 (код по ТАРИК 7325999080), с произход от Китайската народна република.
                  Тези изделия са от видовете, използвани за:
                  
                              —
                           
                           
                              покритие на наземни и подземни системи и/или отвори на наземни или подземни системи, както и
                           
                        
                              —
                           
                           
                              достъп до наземни или подземни системи и/или осигуряване на визуален достъп до наземни или подземни системи.
                           
                        Изделията могат да бъдат обработени машинно, с покритие, боядисани и/или свързани с други материали, като например, но не само, бетон, паважни плочи или плочки.
                  Следните видове на продукта са изключени от определението на разглеждания продукт:
                  
                              —
                           
                           
                              решетките за канали и чугунените капаци, които отговарят на стандарт EN 1433, монтирани като компонент на канали от полимер, пластмаса, горещо поцинкована стомана или бетон, позволяващи повърхностните води да се оттичат в канала,
                           
                        
                              —
                           
                           
                              отводнителните тръби от подове и покриви, канали с ревизионен отвор за почистване и капаци за ревизионен отвор за почистване, които отговарят на стандарт EN 1253,
                           
                        
                              —
                           
                           
                              стъпалата от скоби, инструментите за отваряне на капаци и противопожарните кранове.“
                           
                        
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) 2018/140 на Комисията от 29 януари 2018 г. за налагане на окончателно антидъмпингово мито и окончателно събиране на наложеното временно мито върху вноса на някои чугунени изделия с произход от Китайската народна република и за прекратяване на разследването относно вноса на някои чугунени изделия с произход от Индия (ОВ L 25, 30.1.2018 г., стр. 6).
         
            (3)  Решение на Съда от 12 юли 2018 г. по съединени дела C-397/17 и C-398/17, Profit Europe NV/Belgische Staat, ECLI:EU:C:2018:564.